Serat Asthabrata Bahasa Jawa Pocung 1. Murweng kayun, kayungyuning sekar Pocung, sang kawi gya rendra, ing Surakarta met misil, susilaning para nabi kan 1. Ambegipun, minangka laku pakantuk, kadya Astha Brata, kinarya tepa palupi, sudarsana reh kotamaning tumitah. 2. Kang rumuhun, Nabi Adam lampahipun, unggung anelangsa, minta aksamaning Widhi, saben wijiling surya lan surupira. 3. Tengah dalu, lan madyaning rina iku, awas emuting tyas, sinambi angengiringi, dhahar nendra narima satitahira. 4. Siyam bel sut, ing saben wulan lumintu, amung nigang dina, siyam bel puniku wiwit, tanggal kawan welas limalas nembelas. 5. Kang siyam sut, wiwit tanggal sangalikur, prapteng tigangdasa, lan sapisan amekasi (hlm. 11), bukanira mung saben sore kewala. 6. Tegesipun, siyam bel petak puniku, tigang dalu pisan, tanpa petengan sayekti, kapadhangan prabaning candra purnama. 7. Kang siyam sut, warnine cemeng puniku, tigang dalu tanpa, kapadhangan dening sasi, salamine mangkana Jeng Eyang Adam. 8. Lajengipun, Nabi Idris kang winuwus, dwi neng Astha Brata, lampahira saben ari, amarsudi pangreh ing pangupajiwa. 9. Ingkang metu, saking tapak astanipun, pangesthining driya, kang kaagem myang binukti, amentasa saking sarira priyangga. 10. Kaping telu, kawi ning Kanjeng Nabi Nuh, anggung amemencar, sawarnaning wiji-wiji, thethukulan pinardi metu wohira. 11. Myang angingu, raja kaya iwen sagung, myang peksi samoa, tinangkaraken waradin, miwah mardi pakartining olah-olah. 12. Amrih sampun, kongsi kapugutan tuwuh, ing ngendi panggonan, kang pantes den bebakali, dinumaken putra santana myang wadya. 13. Dimen tulus, lulusing reh pamardya (hlm. 12) yu, kang kaping sekawan, kawi ning Nabi Ibrahim, asih marma marang sagung pawong mitra. 14. Asesugun, kurmate mring para tamu, datan arsa dhahar, yen boya kalayan tami, lan netepi ing janji salaminira. 1
15. Setya tuhu, ing tyas sanityase tuhu, satata trapsila, tepa-tepa ing sasami, kaping lima kawi ning Jeng Nabi Musa. 16. Kang satuhu, santosa pambekanipun, dana wesi asat, bawa leksana ber budi, lwiring dana, angganjar pekir kasiyan. 17. Anenuju, karsaning lyan pinrih jumbuh, lwire wesiyasat, matrapaken kukum adil, kadya nirbaya yaning ngambah pan sinulah. 18. Tegesipun, bawa leksana puniku, barang pangandika, tetep datan ngaping kalih, yen wus ngucap tekeng pejah nora lincat. 19. Warninipun, basa ber budi puniku, alila ing donya, nora ngajengaken pamrih, ujar ana singawong minta sinungan. 20. Ping nemipun, kawi ning Suleman Prabu, ya Nabi Suleman, anginte sagung pakarti (hlm. 13), tinaliti sagung papasthening suksma. 21. Ala ayu, begja lan cilakanipun, sabarang panimbang, kabeh-kabeh den yekteni, kanyataanira linakonan priyangga. 22. Supayeku, pamariksaning wadya gung, datan kasamaran, kaping pitu kang winarni, lampahira gusti Kanjeng Nabi Isa. 23. Atetulung, sagunging kawelas ayun, kang kataman raga, rinukti sinungan jampi, sanalika waluya jati nirmala. 24. Amemuntu, ing tekat pribadinipun, tekaning antaka, titi kadi pun antepi, anglabuhi bilahine para siswa. 25. Pamrihipun, kapareka ing tyang agung, kang tanpa antara, marma tumameng asepi, saparan mung mangka mukmin sawatara. 26. Esthinipun, tanpa arah tanpa dunung, ing kene lan kana, tan prabedya anggep neki, lara patinipun nora was-was. 27. Kaping wolu, kawining gusti kiteku, Kanjeng Gusti Sri Paduka, ingkang maha mulya tuwin, ingkang wicaksana Jeng Nabi Muhamad. 28. Kang rinasul, lulllah wasallahu (hlm. 14), a'laihisalam, parimarma angemori, paring solah bawaning sagung tumitah. 29. Anenuju, ing karsa karemenipun, anggung anggupita, satataningrat rinukti, rumaketing tembung met maleding driya. 30. Den papatut, ing prenah babasanipun, kaki uwa paman, anak putu kakang adhi, sumanaking bangsa tanpa subasita. 31. Lawan lumuh, katana kadibyanipun, kongsi kasup nama, kanjeng Nabi yil Umiyi, lwire nabi kang bodho munggung ing Allah. 32. Tur ta iku, sajatine sarwa putus, parandene tansah, marsudi kawruh kang suci, datan arsa ngendhek kagunaning jalma. 2
33. Jangkep wolu, para nabi kang kampiyun, reh pambekanira, lalabuhan kang utami, gantya ngetang labete para sokabat. Asmarandana 1. Asmarandana gumanti, Astha brata ning sokabat, sokabat kang sepuh dhewe, Sayidina Abubakar, duk jumeneng kholifah, tan rumangsa dadi ratu, momong pameng (hlm. 15) kuning wadya. 2. Adil paramarteng dasih, tetep ngukuhken agama, ing rasul pinrih jembare, nora watak nyuda pangan, mandar amuwuhana, pra wadya kang sampun dangu, pasuwitaning narendra. 3. Ginanjar samurwat neki, den agengaken manahnya, amrih arja apujine, lan miwiti nyerat Kur'an, supayane ywa ilang, lapaling Kur'an kinumpul, tinulis kalayan kalam. 4. Kapindho lampahira ji, Kolifah Baginda Umar, kenceng marang agamane, singa rawe - rawe rantas, kang malang-malang sempal, yen nrajang saraking Rasul, nadyan putra pinejahan. 5. Lan jembaraken agami, Islam pinrih pencarira, mring praja-praja liyane, utusan para ulama, kinen sami sesorah, surasaning Kur'an agung, atas dhawuh saking Allah. 6. Lan miwah ing masjid, ing kampung kang durung ana, masjide gya den degake, lawan sinungan manara, piranti modin adan, purwane manara iku, anggite Kolifah Umar. 7. Ping telu lampahira ji (hlm. 16), Kolifah Bagenda Usman, anggung bekti ing hyang manon, karem mareng cegah nendra, kalamun marus Kur'an., sinambu solat bae wus, jroning solat bisa katam. 8. Asabar tur teki-teki, anggung ngapura wong dosa, wong bodho pinrih pintere, ora tau nampik wadya, nadyan wadya wus tuwa, uger mantep setya tuhu, lawan tan nerak agama. 9. Pinet sawabipun ugi, jinunjung sinung kamulyan, tumeka anak putune, lan Kanjeng Bagenda Usman, remen wadya remen nyerat, Kur'an nganti pirang buku, lan kaserat piyambak. 10. Ping catur astha brataning, sokabat ingkang pungkasan, Ali Murtala juluke, mantu dalem Jeng Muhamad, saklangkung kinasihan, mring gusti kanjeng nabi rasul, malah mijil andikanya. 11. Umat ingsun kabeh sami, sapa sing tresnaa marang, mantuningsun Ali kuwe, prasasat tresna maring wang, sing sapa sengit marang, Bagenda Ali bah mantu, sasat sengit marang wang. 12. Labete Bagenda Ali (hlm. 17), kaprawiraning ngayuda, myang rosa tanpa tandhinge, yen ana agujenganya, jagat lan isinya, jinunjung Ali kanjunjung, abot merang sagotongan. 13. Nalikanira lumaris, kapethuk Kanjeng Nabi duta, gusti Ali karsa mire, ninga kapentok ing arga, saking kaslepekira, kang arga sinikut mabur, dhungkarug ngalih panggonan. 14. Duk wani Kolifah Nabi, jejeg adil kukumira, gung dana wesiyasate, lan ngelar-elar jajahan, kapir pinurih Islam, durjana kecu kapikut, wong mlarat sinungan pangan. 3
15. Nora tau nampik dasih, gung ganjar ngulawisudha, asih ing pekir miskin, sedhih yen ngambah nistha, madya mung rinesepan, mring utama kang ginelut, mila dhawuh mring pra wadya. 16. Kabeh wadyaningsun sami, aja na angambah nistha, wong nistha karam temahe, kang madya mung resepan, mring utama den arsa, esthinen sajroning kolbu, kang kadya sengseming radya. 17. Kawinya Iman Sapingi, imame wong tanah Jawa, sembahyange (hlm. 18) madhep ngulon, lelabetane jeng imam, nenuntun para mudha, pinurih kalawan alus, mrih padhange ing sasmita. 18. Asih ing dasih ksawasih, putus sagung kitab-kitab, kang peteng dadya padhange, anganggit kitab risalah, dadya paguronira, sagunge ulama usul, jeng Imam ingkang madhangna. 19. Wiwit timur Jeng Sopingi, remen dhateng kitab-kitab, anggung beneri padudon, yen ana para ulama, rebut suraseng kitab, Iman Sopingi kang mutus, dadi trimane karonya. 20. Kawining Imam Kanapi, ameruhaken ing kitab, lawan baya karsa goroh, ber budi bawa laksana, asih pekir kasian, putusing ngilmu tasawup, ambengkas sagung kasmala. 21. Anggung ngabekti ing Widhi, alumuh marang kadonyan, netepi daliling manon, nora watak mangan riba, gadhe tebas tan sotah, akeh ulama kapencut, sami anut tanpi yah. 22. Kawining Imam Kombali (Hambali), titising kawruh ngucapna, angrungkebi agamane, lumuh karamean donya, mung meleng ing akhirat (hlm. 19), acegah dhahar lan turu, gung minta aksamaning Hyang. 23. Pamardi basa basuki, jembaraken kawruh Kur'an, mrih ngerti kabeh maksude, remen dana ing ngapadha, asih mring lare lapa, pinrih di kawruh mrih putus, suka bungah yen diina. 24. Kawining Imam Maliki, amekasi Astha Brata, jeng imam dadya paguron, kitab gung agung winaham, akathah muridira, liniludan para luhur, anggung ngibadah pangeran. 25. Kenceng mring sarak ngekahi, ahli kukum pangadilan, ing bicara langkung teteh, nanging Jeng Imam remene, ngapura wong adosa, tetulung ing kawlas ayun, rila sabar anarima. 26. Jangkep astha kang kinawi, ing tanah Arab sadaya, gantya ingkang cariyos, ora ing Arab kewala, kang padha antuk nugraha, sinung luwih ing Hyang Agung, punjul sasamining titah. 27. Sanadyan ing tanah Jawi, uga akeh kang prawira, antuk nugrahaning manon, padha pinaring utama, punjul sama sasama, wau ta ingkang kasebut, gantya kinanthi sekarnya (hlm. 20). Kinanthi 1. Kawining Hyang Endra laku, mudanaken wangi wangi, angresepi sabuwana, kawarataning memanis, menuhi manah manana, meneng-meneng ku ngenani. 2. Kawining Hyang Candra laku, ngangsup ngasepi sabumi, kumala mradyu katingal, guyu- guyu nya mamanis, lwir tetesing martatama, resep marang para resi. 4
3. Kawining Hyang Bayu laku, anginte sagung pakarti, budiningrat kinawruhan, sawicara den kawruhi, ya dibya guna kagunan, ginunita sari-sari. 4. Kawining Kuwera laku, buja bujana mabukti, mamaesi busana mas, sru suka srah pangrehing dasih, pracayeng kang pinarcayan, tar munasik tar mosik. 5. Kawining Baruna laku, ngagem sanjata ngapusi, sagung kang ngolah durjana, jinajahan sinalisik, sinalah cinepengan, amempeng denira nitik (hlm. 21). 6. Kawining Hyang Brama laku, anggesangi ripu tasik, galaking ripu lwir singa, kang (p)inangsah sirna gusis, murup warata kataman, katamaning astra bahni. 7. Kawining Hyang Surya laku, ngisep toya tar katawis, rereh ririh tar rekasa, rarasane tar ngeresi, resik lumintu satata, sanitya sangati-ati. 8. Nahan ta guna ginugu, surak saru mekseng bumi, bumi ginorawalan, nala ginenem dhusthi, ngesthining butaning ngolah, gantya Astha Brateng wali. Megatruh 1. Megat riris rarasing reh kang rinuruh, pambekane para wali, dadya sthabrata ing dangu, Jeng Sunan Gunung Jati, kang jumeneng ing Cirebon. 2. Kang miwiti ngislamken wong Jawa iku, kinemat kalawan dikir, dilalah wong Jawa kelu jaluestri kabeh nuruti, ambuwang budha wus ngoyod. 3. Sakeh desa ingadegan masjid mungguh, kangge memulang agami, sakehing jalma binujuk, supayane gelem ngaji, sembahyange aja towong. 4. Langkung (hlm. 22) tlatos Jeng Sunan pamredinipun, kanthi tinedheng Hyang Widhi, barengi wus masanipun, klayan kodrating Hyang Widhi, wong Jawa islame kukuh. 5. Kaping kalih Jeng Sunan Giri sinebut, Giri kadhaton palinggih, pambekane kang ginelud, amundhi saraking nabi, Kanjeng Rasul kang kinaot. 6. Islam lawan iman iku kang linaku, empaning tumitah sami, pinarsudi atut rukun, jumbuh asabarang kardi, aja na waon winaon. 7. Barang kawruh kaimpu kabeh winangun, condhonge dadi pamusthi, kesthi saesthining kayun, nadyan kawruhe wong kapir, myang budha kabeh den enggo. 8. Sinalinan winangun lan jamanipun, rujuke sarengat nabi, mangkana salaminipun, ambek santoseng panggalih, agama kinukuh bakoh. 9. Kang kaping tri Sunan Bonang lampahipun, anggung cegah dhahar guling, mideringrat karemipun, rina wengi neng wana dri, lampahira nora manggon. 10. Wana wukir kang den anggep dalemipun, tan pae aneng (hlm. 23) nagari, andina-dina memuruk, barang reh patraping ngurip, nora tumpang setan dhompo. 11. Kaping catur Jeng Sunan Darajat iku, lampahira gung mulatsih, denya angenaki kolbu, rumasuk resep inapti, tan anggo panganggeping wong. 5
12. Datan arsa amasang saru sesiku, aja nganti gawe serik, sing awonge kang wus weruh, samya winarteng basuki, sinung saanane kono. 13. Kaping lima kawining Sunan Majagung, parimarma ing dumadi, angeman sabarang laku, kamurahaning Hyang Widhi, winradinaken sakeh wong. 14. Bocah yatim pekir miskin kawlas ayun, kabeh-kabeh den kawruhi, sarwa kabutuhanipun, kang nenuwun nora bali, tan etang gadhekken golok. 15. Ping nem Kanjeng Sunan Kalijaga laku, anggung ngenginte niteni, satataning wong atuhu, lan wong adora denya mrih, waskitheng pambekaning wong. 16. Ing sadina-dina danane lumintu, datan kawistara yekti, sinamun ning reh met kayun, kayungyuning kang (hlm. 24) kinapti, tinurut tanana towong. 17. Kanjeng Sunan Murya Padaka ping pitu, lampahira gung ngadani, dandan mrih pakantuk, barang kang wus rusak sami, pinulih winangun kaot. 18. Candhi rubuh omah bubrah kubur remuk, pinulih winangun apik, bathang kapiran kinukub, rinukti sapala karti, gya pinetak makam manggon. 19. Ingkang kaping wolu Kanjeng Sunan Kudus, santosa ing kukum ngadil, netepi dalil kadis, nora nganggo sidha siring, ajrih sikuning Hyang manon. 20. Nadyan putra wayah yen dosa kaukum, yen ana wong kang prihatin, tinulung sakadaripun, kabotan utang upami, sinauran tan etung wong. 21. Lawan anggung bekti marang ing Hyang Agung, netepi agama nabi, memuruk wong kang balilu, telas Astha Brateng wali, gantya ingkang sekar sinom. Sinom 1. Astha brataning srinata, kang Mangkurat tanah Jawi, mung wiwit nagri Mataram, ingkang kinarya palupi, Sinuhun (hlm. 25) Senapati , lila legawa ing kolbu, dana andina-dina, angung bebungah wadya lit, binojana nutug tan sangsayeng karsa. 2. Saben ari andrawina, lan sagung punggawa mantri, yen wus wuru sanalika, nir kena subasiteng krami, satataning ngalinggih, tanpa asaru sinaru, rireh sareh sumareh, siringan grwa paminggir, kinen sami angganda widha ing wadya. 3. Saben mendra saking wisma, lalana laladan sepi, ngasepa sepuhing sopana, mrih pana prana wong kapti, titise tyas mangudi, sudaning hawa lan nepsu, pinesu tapa brata, aywa na ingkang udani, pan mangkana Sinuhun Seda Kajenar. 4. Dwi ning reh kang astha brata, kanjeng susuhunan adi, surud ing Karapyak mangkya, lampahira gung ngengudi, talitining wadya lit, linukit ing pakantuk, sinung pangkat kawiryan, apa tabeting sudarmi, nora watak amitung wedaling arta. 5. Mila karatone mulya, dening narendra ber budhi, budhi mindha waliyullah, lulus (hlm. 27) atulus lestari, rina wengi kang kesthi, indhaking wadya bala gung, gunga sih pra ngulama, pininta sapangate neki, kinemulan mrih arja pamujinira. 6
6. Ingkang ping tri lampahira, Jeng Sultan Agung Mentawis, anggung angulawisudha, sagung para wali mukmin, kinumpulaken sami, sinung pangkat ing ngalunggguh, supaya memujia, arjaning kang tanah Jawi, kang kaping pat Sinuhun Sumare Tegal. 7. Mangkurat Agung arannya, lampahira den leluri, adedana wesi asat, tegese dana paparing, marang wadya kang sami, kabeneran karyanipun, ginanjar pangkat-pangkat, wesi asat angukumi marang wadya, kang luput dikukum samya. 8. Kalimane astha brata, lampahe Kanjeng Sangaji, Pakubuana sepisan, kang jumeneng Kartawani, remen rahsaning ngilmi, amedhar sabarang kawruh, mring mukmim myang ulama, kukuma pugangga kaji, sinung pancen cukup sanak rakyatira. 9. Kaping nem kang astha brata, lampahira Sri Bupati, Jeng Sunan (hlm. 27) Prabu Mangkurat, remen angreh anglaketi, sarupaning wong sugih, pinilut pangkat luhur, marmanira mangkana, dening santana wadya lit, anggung bongga, adhedhangkan sowang- sowang. 10. Sonyaning praja samana, karsanira Sri Bupati, sagunging trah daneswara, rinaket tinari-tari, dadya santoseng nagri, mangka pramukeng wadya gung, samia sumawita, kasapta brateng nerpati, Jeng Sinuhun Ingkang Sumare Laweyan. 11. Andelan pambekanira, barang reh ingering nagri, apasrah maring apatya, marma mangkana karsaji, remen mangun kamukten, karya panawung raras rum, cariteng kuna-kuna, ing Arab Landa lan Jawi, rinepta ring pangraras sindhen bedhaya. 12. Marmane kasebut nama, narendra remen rerepi, kaping wolu winursita, wekasing Astha Brata aji, Sinuhun kang suwargi, Pakubuana kaping telu, lalabuhaning karsa, remen reh paramakawi, kawidagdan dadining para carita. 13. Winedhar wuryaning kata, sagunging pujangga sami, rineksa pancening pangan, supaya sengkut (hlm. 28) ing kardi, denira murwa kawi, kawidi widadanipun, dadining sudarsana, maring putra santana ji, jangkep ingkang astha brateng nata dibya. 7
Astha Brataning Estri (Serat Candrarini) Bahasa Jawa Sinom 1. Kang agya gita srinata, ing Surakarta negari, Paku Buana ping sanga, mangu (n) swasitaning estri, ingkang cinitreng ari, respati tanggal ping pitu, Jumadilakhir wulan, kanem Be sangkaling warsi, piyarsakna truse kang sabda narendra. 2. Lwire kang wiyata arja, ujar ugering pawestri, kang winayuh denya krama, yogya ngupakareng dhiri, majrenih mardi peni, wiwida ganda rum-arum, rumarah ngadi warna (hlm. 29), winoring naya mamanis, mangesthi ing reh cumondhong ing karsa. 3. Awit jenenging wanodya, pegat denya palakrami, nistha nir kadarmanira, wigar denira dumadi, sami lan mangun teki, kang badhar subratanipun, punggel kaselan cipta, marma yogyaning pawestri, marsudia widadaning palakrama. 4. Den kadi duk jaman purwa, garwane sang Pandu Siwi, kang kocap layang Wiwaha, lelima ayu linuwih, tiga putrining aji, kang kalih atamejng wiku, pentes dadya tuladha, estri kang kanggep ing krami, winursita dyah lima candraning warna. 5. Kang sepuh Wara Sembadra, saking Ma(n)dura nagari, atmajeng Sri Basu Dewa, ing warna ngresepken ati, sumeh netranya lindri, p(r )asaja ing driya tangguh, semu kurang budaya, awijang dedeg respati, kuning wenes labede dening kepama. 6. Tan pati ngadi busana, mangu kadung yen lumaris, jatmika arang ngandika, tan segu semune manis, ririh tanduke yen ngling, lumuh ing wicara (hlm. 30) sendhu, amot mengku aksama, tuhune pribadi pinrih, setyeng priya datan lenggana sakarsa. 7. Mring maru kadi sudara, rumesep tan walang ati, sanadyan kurang budaya, legawa anrusing batin, winong wong widadari, labet kadangireng Wisnu, marma Sang Danangjaya pamengkune semu ering, marunira anggepe sami ngawula. 8. Myang raka Sri Baladewa, miwah Prabu Arimurti, kalangkung ing tresnanira, maring Dyah Banon Cinawi, kadang estri satunggil, kapisah panggenanipun, mila tansah anduta, wau narendra kakalih, tanya warta mring sang retna madubrangta. 9. Garwa panenggak ingkang winarni, apaparap Dewi Manuhara, saking pratapan wijile, putrinira sang wiku, Manikara ingkang walinggih, wukir Tirta Kamaya, ing warna pinunjul, kadya gambar wawangunan, netra jait anteng pamulune manis, yen paes wimbuh endah. 10. Nadyan susut yekti maksih manis, wanda rurus kang bahu awijang, maya-maya sawangane, amrada pangunguwung, kuning wenes (hlm. 31) asemu wilis, lwir hyang pudhak sinurat, katon warnanipun, tan pae pepindhanira, andakara kataweng ing ima nipis, rumamyang amradipta. 11. Anyunari ingkang sita resmi, kuciwane pan amung samatra, den alugas gelungane, prandene maksih mungguh, sarwa ramping sranduning dhiri, marmane kurang madya, ing prembayunipun, lwir tawon gung kang gumana, lambungira satata milang(k)oni, dadya sekar kintaka. 8
12. Lathi manis anggula sathemlik, rata kadya kang manggis karengat, kengis dening wicarane, waja amiji timun, rentet rampak kang pucuk kuning, kumilat wor wicara, weh kesar kang dulu, sarwa lus asolahira, yen mesem iriban arang kang meksi, sinamur pangandika. 13. Tembung arum rumeksa amanis, kadukira anganyut driya, bisa nuju ing karsane, priya mwang marunipun, pinapagan denya ngladeni, susila anor raga, sepi ing piangkuh, enget trah ing dwijawara, betah lapa kareme bangsa ngastuti, asmarani sasmita. Asmaradana 1. Ping tiga Dewi (hlm. 32) Ulupi, atmajanireng pandhita, Bagawan Kasa wastane, Depok wukir Yasarata, endah respatyeng warna, liringe anunjung biru, sumorot kadi kartika. 2. Sedhet luwes merak ati, kadya pratima rinengga, sarenteg bambang awake, weh brangta ingkang tumingal, lwir pendah pindha wulan, ten pegat maesmu guyu, kengis kang waja gumebyar. 3. Antenge wekasane keksi, sumeh ing pamulunira, pantes yen amethet lambe, ngiras amintonaken waja, wangun tetesing toya, kataman baskara nrawung, lwir tranggana mrih sasangka. 4. Jaja mekar weweg isi, gemuh ingkang payudara, parigel patrape solahe, kewes wedaling wicara, linuting liring netra, tondak tanduk kleru mengkuh, mring priya mayang marunira. 5. Bisa wasis angladeni, kang raka careming driya, myang putra cethi sedene, marma wong sa Madukara, ajrih asih sadaya, suyut tur mawa kayungyun, prabawa wijiling bapa (hlm. 33). Mijil 1. Kaping catur garwa kang sumendhi, ingkang winiraos, Retna Gandawati kakasihe, Sri Arjunayana kang sesiwi, nateng Sriwedari, ing warna pinunjul. 2. Dedeg ngropek salirane nglentrih, amardawa tinon, kuning wenes wingit pasemone, anteng jatmika ruruh, yen angling, ing weweka titi, kurang gujengipun. 3. Rema memak ngendrawila wilis, sinome ngarompyoh, jangga manglung melar pranajane, maya-maya lwir cengkir piningit, anggadhewa gadhing, wijang baunipun. 4. Wiragane ananangi brangti, yen lumampah alon, membat madya alemes lambunge, kadya tunjung lumembak ing warih, kasiliring angin, gandanira arum. 5. Wasis lwir pakaryan estri, reratus kekonyoh, widadari sang dyah pagurone, winulangken mring pra maru sami, mrih dadia kanthi, angladosi kakung. 9
Kinanthi 1. Garwa ing pamekasipun, nama Dyah (hlm. 34) Wara Srikandhi, saking nagari Cempala, reja ingkang asesiwi, Sri Maha Prabu Drupada, ing warna tuhu linuwih. 2. Jenar pasariranipun, kadya kencana sinangling, wadana nuksmeng sasangka, liringe galak amanis, budi (a)leman ingkang amulat, sedhet dedege respati. 3. Amung lawan kakungipun, kalamun den andikani, patitis saulonira, cumondhong mapaken liring, sumeh rumangsa ulonira, gumebyar kang waja kengis. 4. Narawung lwir thathit barung, tumempuh sumyur ngenani, curna prana nereng driya, marma lamun den ladosi, marang sang retneng Cempala, Sang Parta sande anangkil. 5. Lawan sukeneng sang ayu, maos sagung srat palupi, kang sekar Wisatakandheh, swarane arum amanis, kenyut sanggyaning kang myarsa, yen sampun den wursitani. 6. Bangkit mantes amamangun, jumbuh ingkang busanani, tumraping marang sarira, ing warna tibaning panci, nyamlenge tan mindho karya, dadya (hlm. 35) tuladhaning estri. 7. Miwah marang para maru, rinasuk dipun slondhohi, dadya nora bisa duka, lejar lumunturing kang sih, sih tresna trusing wardaya, lwir kadang sayayah bibi. 8. Puwara momong angugung, maring sang Wara Srikandhi, tuwin ri sang Dananjaya, kamantyan denira asih, nanging sang Retna Cempala, tangeh yen ageng kang galih. 9. Awit wus waskitheng tuduh, dadya denira males sih, bekti marang mara tuwa, gemati mring Dewi Kunthi, den turut sakarsanira, tangeh lamun nyulayani. 10. Kaping nem ingkang cinatur, parab Dewi Citrawati, garwa Arjuna Wijaya, nata nagri Maespati, sang Retna kotaman ing tyas, widagda lukiteng wingit. 11. Mangayubagya ing kakung, ora tahu nikel alis, momong sagung marunira, dhomas samya yu linuwih, sami pinet ing tyasira, tinunggal sarjuning kapti. 12. Akarya reseping kalbu, rinasuk srah angraketi, sawasitaning wasita, satata mamalading sih (hlm. 36), kadi kadang tunggil yayah, rena marma maru sami. 13. Sumungkem jrih asih lulut, panganggepira anggusti, tansah mong samarunira, mring sang Retna Citrawati,. sadaya kang putri dhomas, sumusup sabayapati. 14. Sumawana sang prabu, pamengkuning prameswari, dahat denya ngela-ela, mring garwa ri sang Sudewi, ingungung sakrasanira, tan nate kataman runtik. 15. Kang kaping pitu winuwus, sira sang putri Manthili, paparab Dyah Dewi Sinta, garwanira prameswari, Sri Bathara Rama Badra, watak utama linuwih. 16. Santoseng reh ambeg sadu, ngantepi tekat utami, lahir batin datan ginggang, alabuh bela ing laki, tan gingsir ing pamilut, lumuh yen lakia malih. 17. Mila lah melu anglangut, saba ing wana ngasepi, munggah gunung mudun jurang, temah dhinustheng ditya ji, danawa nateng Ngalengka, tinarungku(ng) ngantos lami. 10
18. Tan keguh ginodheng diyu, tan kelu raja brana di, tan melik mukti wibawa (hlm. 37), nora gumun den pepundhi, ginirig ora-goraya, den pilaur prapteng pati. 19. Duk bedhah Ngalengka Prabu, ing raka sampun pinanggih, wekasane kalepatan, mring raka ginalih sandi, mila pinet antepira, upata kinen abesmi. 20. Sang Dyah tan sawaleng kayun, ing agyeng raka turuti, temah anyemplung dahana, suprendene tan kabesmi, iyeku sihing bathara, wong tuhu temen pinanggih. 21. Astha Brata kaping wolu, paparab Dyah Setyawati, garwanira Prabu Salya, ing Mandaraka nagari, ambeke narpa duhita, nurut sakarsaning laki. 22. Ramane arsa linampus, suka rila lahir batin, nora garantes satuma, uger laki kang mateni, dhasare putri utama, wruh pepesthening dewa di. 23. Amantep setya ing kakung, duk prang Bratayuda nguni, sang nata ngadoni yudya, wekasan kasambut jurit, sang retna suka abela, patining raka sang aji. 24. Ginadhang munggah swarga gung, wanodya kang bekti nglaki (hlm. 38), den ngapura dosanira, sanadyan ngebaki bumi, dewa aparing ngapura, banjur den omahken swargi. 25. Yen ta caritaning dangu, duking jaman purwa nguni, estri kang punjul sasama, kang padha kanggep ing laki, marma yogya den niriba, pakolehe pinarsudi. 26. Yen ta caritaning dangu, duking jaman purwa nguni, estri kang punjul sasama, kang padha kanggep ing laki, marma yogya den niriba, pakolehe pinarsudi. 27. Pinangkat sakadaripun, kang kangge jaman samangkin, ywa kongsi tanpa tuladan, buwang saraning dumadi, manawa tumibeng papa, ina luputa pribadi. 28. Tatas titising pangapus, gita wiyataning ngestri, sang mraha prameng lukita, sarta tanggunging ngastuti, paran ta sri nara nata, winastan Srat Candrarini (hlm. 39). 11